Jóhann Bessason

Jóhann Bessason (fæddur 28. júlí 1839 í Skógum, Fnjóskadal – látinn 19. júlí 1912 á Skarði) var bóndi og smiður á Skarði í Dalsmynni. Hann lærði smíðar hjá Tryggva Gunnarsyni (síðar þingmaður og bankastjóri). Jóhann byggði burstabæinn í Laufási við Eyjafjörð, og var aðalsmiður kirkjunnar þar en Tryggvi yfirsmiður Laufás í Eyjafirði. Þjóðminjasafn.is, skoðað 8. maí 2020.. Hann byggði einnig Flateyjarkirkju (sem var fyrst á Brettingsstöðum)  Flateyjarkirkja á Skjálfanda  Minjastofnun. Skoðað 8. maí 2020., burstabæ á Látrum á Látraströnd og fleiri byggingar.

Jóhann var þekktur á sinni tíð fyrir dugnað og hugvit, meðal annars í grenjavinnslu, áveitugerð, túnasléttun og við smíðar á tré og járni. Frægt varð þegar hann var við járnsmíðar vorið 1882, er hvítabjörn kom í gættina á smiðjunni en Jóhann rak hann burt með glóandi járn að vopni.

Jóhann var kvæntur Sigurlaugu Einarsdóttur, Bjarnasonar ráðsmanns í Laufási og gátu þau 13 börn. Afkomendur þeirra eru kallaðir Skarðsætt, og eiga jörðina ennþá, síðan 1869.

Tenglar
Tíminn, 23. mars 1969: Bóndinn á skarði
Óðinn, 1. desember 1907 - Jóhann Bessason
Mbl.is - Upplýst tilvera í sveitinni. (Um áveitur Jóhanns og síðar rafstöð)

Tilvísanir

Flokkur:Grýtubakkahreppur
Flokkur:Skarðsætt (Suður-Þingeyjarsýslu)
Flokkur:Íslenskir smiðir